VUČIĆ: "Sporazum sa narodom", koji je sačinila opozicija, "skup neverovatnih gluposti" | WebTribune\nHome U FOKUSU VUČIĆ: “Sporazum sa narodom”, koji je sačinila opozicija, “skup neverovatnih gluposti”\nPredsednik Srbije Aleksandar Vučić izjavio je da je predlog “Sporazuma sa narodom”, koji je sačinila opozicija, “skup neverovatnih gluposti”.\nOn je dodao da građani koji protestno šetaju mogu da to čine koliko hoće ali da se neće dozvoliti nasilje.\n“Pročitao sam taj sporazum, kao i onaj prethodni ugovor sa narodom koji je imao nekog smisla, osim što se sve slagali, a ovaj je prazna ljušuta”, rekao je Vučič, odgovarajući na pitanja novinara u Minhenu gde učestvuje na bezbednosnom forumu.\nOn je rekao da ima mnogo ozbiljnijeg posla nego da komentariše “Đilasa, Jeremića i Obradovića”, navodeći da ga nikad neće pobediti na izborima. ;\nGovoreći o građanskim protestima, on je rekao da “kod nas nema haosa”, za raziku od nekih drugih zemalja, gde je i razbijenih glava.\n“Mi to radimo na veoma dobar način – mnogo bolje nego mnoge evropske zemlje”, rekao je Vučić.\nOrganizatori protesta 1 od 5 miliona u Beogradu saopštili su da će građani danas na protestu u Beogradu moći da potpišu “Sporazum sa narodom”.\nPredstavnici 34 opozicione političke organizacije koje su potpisale sporazum i koje svojim potpisom garantuju njegovo sprovođenje podeliće ga građanima pre početka protestne šetnje.\n“Građani su na protestima pokazali da žele državu u kojoj je Vlada smenjiva na fer i poštenim izborima i u kojoj su građani ti koji kontrolišu državnu upravu. Zato će potpis svakog građanina na Sporazum sa narodom značiti da su građani ti koji će kontrolisati njegovo sprovođenje”, navedeno je u saopštenju.\nProtest počinje u 18 h na Platou ispred Filozofskog fakulteta.


Zaplijenjeno 17.750 kutija cigareta u Gacku\nNaslovna Izdvajamo Zaplijenjeno 17.750 kutija cigareta u Gacku\nPripadnici Granične policije BiH spriječili su juče u Gacku krijumčarenje 17.750 kutija cigareta bet akciznih markica.\nZaplijenje cigarete, vrijednosti oko 95.000 KM, pronađene su na šumskum putu iz smjera Crne Gore.\nPronađene cigarete su rezultat nastavka operativne akcije „Štit 2021“,\nO okolnostima je obaviješten dežurni tužitelj Tužiteljstva, prema čijim uputama se nastavlja rad na predmetu.\nDirektor Granične policije BiH Zoran Galić istkaknuo je da se Granična policija BiH intenzivno bori protiv svakog oblika prekograničnog kriminaliteta te da je opredijeljenost Granične policije BiH permanentna zaštita državne granice.\n„U nastavku akcije Štit, pripadnici Jedinice Granične policije Trebinje još jednom su pokazali ustrajnost i usredotočenost na borbu protiv svakog oblika kriminaliteta, uz svakodnevnu i intenzivnu borbu protiv nezakonitih migracija“, rekao je Galić.\nPodsjetimo, u sklopu operativne akcije „Štit 2021“ u aprilu je spriječeno krijumčarenje 26.750 kutija različitih vrsta cigareta na ulasku u Bosnu i Hercegovinu na zajedničkom graničnom prelazu Deleuša – Vraćenovići, u vrijednosti oko 133.750 KM.


U Brčko distriktu četiri nova poslovna poduhvata - IMPAKT\nInvesticijska fondacija Impakt, Vlada Brčko distrikta BiH i Zavod za zapošljavanje Brčko distrikta BiH organizovali su danas javno predstavljanje poslovnih ideja koje su razvijene u okviru integralnog programa podrške razvoju preduzetništva pod nazivom YEP inkubator poslovnih ideja. Poslovne ideje koje su ocijenjene kao uspješne imaće priliku aplicirati za bespovratna finansijska sredstva i koristiti stručnu i mentorsku podršku za dalji razvoj poslovnih poduhvata.\nU prostorijama Omladinskog centra Brčko održan je pitch poslovnih ideja YEP inkubatora poslovnih ideja Brčko Distrikta. Imena kandidata i biznisa koji su ocijenjeni najboljim su: Dajana Rikanović – Psihološki centar ,,SIRIUS’, Milena Kojadinović – Cvjećara SISTERS, Stefan Aleksić – DISANTIQUE i Tijana Dabić – TRADIGITAL ENGLISH TEACHER. Ovi kandidati, nakon sveobuhvatne preduzetničke obuke i uspješne finalne prezentacije, imaju priliku osvojiti bespovratni grant u iznosu od 9.000 KM koji finansiraju zajednički Investicijska fondacija IMPAKT i Zavod za zapošljavanje Brčko distrikta BiH. Osim bespovratnih sredstava, tokom registracije i razvoja poslovnog plana dobiće i mentorsku podršku.Članovi komisije su bili Amra Abadžić, šef Pododjela za privredni razvoj Vlade Brčko distrikta BiH, Ognjenka Spasojević, šef Službe za poslodavce Zavoda za zapošljavanje Brčko distrikta BiH i Senajid Đozo, izvršni direktor Investicijske fondacije Impakt.\nProjekat, koji se realizira uz podršku Vlade Švicarske, tokom 2018 – 2021, godine u saradnji sa preko 55 lokalnih zajednica u BiH, realizirao je YEP/IMPAKT inkubator poslovnih ideja, kroz koji je podržano osnivanje preko 250 novih poslovnih poduhvata širom BiH. U ovoj godini nastavili su, uz saradnju s lokalnim zajednicama, realizaciju aktivnosti koje pomažu polaznicima inkubatora da naprave sljedeći korak na svom preduzetničkom putu i tokom obuke upoznali ih s preduzetništvom, izradom poslovnih planova i modela, organizacijom poslovne aktivnosti, proizvodno-tehnološkim aspektima poslovanja, tržištem, marketingom i prodajom, menadžmentom i ključnim resursima te finansijama.\nZavod za zapošljavanje Brčko distrikta BiH kao višegodišnji realizator Programa samozapošljavanja Vlade Brčko distrikta BiH svake godine plasira 1.000.000,00 KM za pokretanje novih biznisa iz djelatnosti u oblasti privrede i poljoprivrede. Vodeći se iskustvom i potrebama nezaposlenih lica za pokretanjem vlastitog biznisa, Zavod je prepoznao YEP/IMPAKT inkubator poslovnih ideja kao odličnu priliku za dodatnu podršku samozapošljavanju, te u predhodnoj godini izdvojio 70.000,00 KM za podršku realizacije istog. Zavod kao jedan od ključnih partnera na tržištu rada podržava ovakve prilike za pokretanje vlastitog biznisa, što samim tim implicra otvaranje novih radnih mjesta, i svakako nam je drago što je ovakav projekat uspješno realizovan na području Distrikta.” – izjavila je Tamara Duvnjak-Mitrović, direktorica Zavoda.\n„Izuzetno nam je drago da Brčko distrikt Bosne i Hercegovine učestvuje u ovom projektu, koji će omogućiti, da u konačnici, sedam mladih inovativnih preduzetnika ostvari svoj poslovni poduhvat, obezbjedi svoju egzistenciju i ostane u Brčko distriktu Bosne i Hercegovine. Kao što znate, Vlada Brčko distrikta Bosne i Hercegovine putem Odjeljenja za privredni razvoj, sport i kulturu zadnjih osam godina realizuje Program samozapošljavanja i za isti u budžetu izdvaja najmanje 500.000KM na godišnjem nivou, a sve u cilju omogućavanja mladih ljudi iz Brčko distrikta BiH da realizuju svoju poslovnu ideju. Ovaj projekat je praktično dopuna aktivnosti i nastojanja da mlade zadržimo u Brčko distriktu BiH i ima dodatnu dimenziju, a to je mentoring koji mi, u okviru svojih programa podrške, na žalost nismo mogli pružiti. Sam mentoring je veoma važan, jer praktično pruža dodatnu garanciju da će mladi preduzetnici prebroditi sve poteškoće na koje nailaze na početku svog poslovanja.\nŽelim da se, u ime Vlade Brčko distrikta BiH, zahvalimo Investicijskoj fondaciji Impakt, Švicarskoj agenciji za razvoj i saradnju (SDC), svim učesnicima u projektu, a posebno ovim mladim ljudima koji vjeruju u nas i spremni su uz podršku svih nas kreirati svoju budućnost u Bosni i Hercegovini.” – Pero Gudeljević dipl.iur, šef Odjeljenja za privredni razvoj, sport i kulturu u Vladi Brčko distrikta BiH.


EU nastavlja podršku reformi statističkog sistema u BiH – Alfa-News.de – Nezavisni internacionalni portal\nEU nastavlja podršku reformi statističkog sistema u BiH\nIzvor: www.avaz.ba Foto: Avaz\nPočetak novog Twinning projekta “Podrška reformi statističkog sistema u Bosni i Hercegovini”, koji finansira Evropska unija, bit će obilježen.\nTaj projekt je od velike važnosti za jačanje statističkog sistema u BiH kroz poboljšanje i razvijanje institucionalnih kapaciteta, posebno u područjima nacionalnih računa, poslovnih statistika, platnog bilansa i statistike međunarodne investicijske pozicije.\nDogađaju će prisustvovati šef Delegacije Evropske unije u BiH i specijalni predstavnik Evropske unije u BiH ambasador Lars-Gunar Vigemark (Lars-Gunnar Wigemark), direktor Agencije za statistiku BiH Velimir Jukić, viceguvernerka Centralne banke BiH Želimira Raspudić, direktor Federalnog zavoda za statistiku FBiH Emir Kremić, direktorica Republičkog zavoda za statistiku RS Radmila Čičković te danski konzul u BiH Mirza Durmišević.\nPrezentaciju projekta će održati voditeljica Twinning projekta Šarlot Jul Hanesn (Charlotte Juul) i rezidentna savjetnica za Twinning projekt Katja Moler Hjelvang (Møller).\nTwinning projekt “Podrška reformi statističkog sistema u Bosni i Hercegovini“ finansira Evropska unija u iznosu od 1,5 miliona eura iz Instrumenta pred-pristupne pomoći (IPA 2015), a implementirat će ga statistika Danske u trajanju od 24 mjeseca, najavljeno je iz Agencije za statistiku BiH.\nMilorad Dodik potvrdio da će se kandidirati za člana Predsjedništva BiH


"Vrabac" poleće ovog leta | Novosti.rs\nVrabac poleće ovog leta\n09. 05. 2019. u 12:18\nBesplatan prevoz električnim mini vozilima po pešačkoj zoni u centru od idućeg meseca. Četiri minibusa u sistemu GSP\nMini elektično vozilo u LJubljani Foto Beoinfo\nVRABAC servis trebalo bi da počne da saobraća u junu, dve godine pošto je prvi put njegovo uvođenje najavljeno za septembar 2017. Stanovnike pešačke zone u centru grada prevoziće četiri nova mini vozila, i to od prvih prohodnih ulica do ulaza u zgrade. Ideja gradskih čelnika bila je da se starijim žiteljima Varoš kapije na ovaj način olakša kretanje, kao i povratak iz nabavke. Čelnici najavljuju i da će radovi u Karađorđevoj i na Topličinom vencu biti gotovi do 1. septembra.\n- Od juna će početi korišćenje prevoznog sistema "vrabac" u pešačkim zonama u centru grada - rekao je u sredu pomoćnik gradonačelnika Andreja Mladenović. - Stižu četiri električna vozila koja će biti u sistemu GSP. Važno je da napomenem da će ova usluga biti besplatna, kako za sve sugrađane, tako i za turiste. Ujedno, sistem potapajućih stubića dodatno će pomoći u lakšem funkcionisanju sistema "vrabac".\nSpecijalizovanim električnim vozilima stariji sugrađani će besplatno moći da se prevezu od ulice do kućnog praga. Vozila će kružiti zonom tokom čitavog dana, a do stanara će dolaziti i po pozivu. Služba, napravljena po ugledu na servis u LJubljani, imaće spisak žitelja koji imaju prioritet u korišćenju ove usluge.\nPročitajte još - "Vrabac" vozi po pešačkoj zoni\nPodsećamo, u toku je preuređenje Parka vojvode Vuka na Topličinom vencu, a radovi na širenju pešačke zone u ovom delu grada trebalo bi da budu gotovi do 1. septembra. Ujedno, to je rok i za završetak dela radova u Karađorđevoj, odnosno na samoj saobraćajnici.\n- Karađorđeva ulica biće gotova 1. septembra, a nakon toga počinje rekonstrukcija keja, koja će se raditi tokom jeseni i sledeće godine - rekao je zamenik gradonačelnika Goran Vesić. - Kejom dolazi veliki broj turista, i tu je njihov prvi susret sa Beogradom. Trenutno radimo urbanistički plan za obnovu zgrade Đumrukane, gde je bilo prvo pozorište u Beogradu. Ideja nam je da na tom mestu napravimo folklornu scenu gde će grupe iz čitave Srbije svakodnevno nastupati. Tu ćemo uraditi i dva lifta, kojim će gosti moći da se popnu direktno na Kosančićev venac, gde trenutno radimo i galeriju.\nPročitajte još - Ostaje li Beograd bez vrabaca?\nSAVSKI TRG 2020.\nZAMENIK gradonačelnika Goran Vesić, koji je u sredu obišao izgradnju stambenog kompleksa East Side na Zvezdari, rekao je i da je rok za završetak Trga republike 1. septembar, ali da će se zbog blokiranja radova posao odužiti.\nNajavio je i da će se sledećeg februara raditi Savski trg, kao i da će sledeće godine početi rekonstrukcija Kneza Miloša.


Garantni fond - Udruženje osiguravača Srbije\n1. Štete od upotrebe motornog vozila, vazduhoplova, čamca ili drugog prevoznog sredstva čiji vlasnik nije zaključio ugovor o obaveznom osiguranju, a bio je dužan da se osigura prema odredbama zakona;\n2. Štete od upotrebe nepoznatog motornog vozila, vazduhoplova i čamca;\nPo odgovornosti od upotrebe nepoznatog motornog vozila, vazduhoplova i čamca garantni fond isplaćuje štetu zbog smrti, povrede tela ili narušavanja zdravlja. Iz sredstava garantnog fonda ne može se naplatiti šteta na vozilu, ogradi i drugim stvarima koja potiče od upotrebe nepoznatog motornog vozila.\n3. Štete od upotrebe motornog vozila, vazduhoplova ili drugog prevoznog sredstva koja su bila osigurana kod osiguravajućih društava nad kojima je pokrenut stečajni postupak;


Jeftini letovi iz Afganistana za Albaniju - Avionske karte Afganistan Albanija - eSky.ba\nLetovi iz Afganistana za Albaniju\nPretražite letove iz Afganistana za Albaniju\nProvjerite najbolje ponude letova iz Afganistana za Albaniju\n✔ Postoje li posebne ponude za letove iz Afganistana za Albaniju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Albaniju?\n✔ Ako rezerviram let iz Afganistana za Albaniju, mogu li rezervirati ujedno i smještaj?\n✔ Koje avio-kompanije nude letove iz Afganistana za Albaniju?\nBudite sigurni, da na eSky.ba ponuda letova iz Afganistana za Albaniju uključuje ne samo niskotarifne avio-kompanije, već i one koje su specijalizirane za visoki standard.


Spor oko dijamanata: Marinković u Srbiji i ne mogu ga privesti - Vijesti.me\nKLJUČNI SVJEDOK PO TUŽBI ALBONE\nAlbona tuži Arutuniana i traži 26 nebrušenih dijamanata koji pripadaju toj firmi. Upravo je Marinković dozvolio Arutunianu da preuzme dijamante nakon čega im se gubi trag, a krivičnu prijavu je podnio tek kada je Arutunian napustio Crnu Goru Edit\nAlbona protest (Foto: Arhiva \_"Vijesti\_")\nMilorad Milošević 24. decembar 2014, 16:34 ažurirano 16. februar 2019, 14:30\nU sporu Albone u stečaju protiv njenog većinskog vlasnika Davita Arutuniana juče se opet nije pojavio ključni svjedok bivši direktor Albone Miroslav Marinković.\nPonomoćnik Albone u stečaju Goran Živković insistirao je da sud ponovo pozove Marinkovića na ročište 23. februara. Sudija Dijana Raičković je kazala da će to ponovo uraditi i da po posljednjem pozivu on nije bio u svom domu. Ona je navela da ne može tražiti njegovo privođenje u sud, jer živi u Beogradu i nije državljanin Crne Gore.\nAlbona tuži Arutuniana i traži 26 nebrušenih dijamanata koji pripadaju toj firmi. Upravo je Marinković dozvolio Arutunianu da preuzme dijamante nakon čega im se gubi trag, a krivičnu prijavu je podnio tek kada je Arutunian napustio Crnu Goru.\nSvjedočio je zamjenik direktora Aerodroma Podgorica Goran Otašević, koji je objasnio da je u prvom dopisu upućenoj stečajnoj upravi naveo da je dijamante iz carinskog magacina Aerodroma preuzeo predstavnik špeditera “Knjaz” Blažo Simonović, a da je kasnije na zahtjev Knjaza dopunio dopis da su primopredaji prisustvovali Arutunian, Marinković , Simonović i šef obezbjeđenja Vladeta Vuković. Otašević, iako zamjenik direktora, nije znao da li postoji pravilnik Aerodroma o vraćanju ocarinjene robe.


Albanci na parlamentarne izbore izlaze sa jednom listom - JUGPRESS\nAlbanci na parlamentarne izbore izlaze sa jednom listom\nAlbanci sa juga Srbije će na izbore za Skupštinu Srbije izaći sa jednom listom i sporazum o tome je potpisan danas u Tirani.\nNosilac liste će biti sadašnji predsednik opštine Bujanovca i Partije demokratskog delovanja (PDD) Šaip Kamberi, drugi će biti potpredsednik Alternative za promene Armen Aliju.\nKako JUGpress saznaje , na trećoj poziciji zajedničke liste bi trebalo da bude predstavnik Demokratske partije čiji je predsednik Nagip Arifi, na četvrtoj predstavnik Pokreta za reforme na čijem je čelu predsednik Skupštine opštine Preševo Sami Salihu a na petom predstavnik Pokreta za demokratski progres (PDP) pokojnog Jonuza Musliua koji sada predvodi njegov sin Šćiprim.\nU Tirani danas nije bio niko iz Demokratske patrtije Nagipa Arifija a bivši predsednik opštine Preševo i lider opozicione Demokratske partije Albanaca Ragmi Mustafa rekao je za JUGpress da oni neće biti deo t ezajedničke liste. “DPA nije do sada učestvovao na izborima za Skupštinu Srbije pa neće ni sada”, rekao je Mustafa.\nŠaip Kamberi, Šćiprim Arifi, Sami Salihu i Šćiprim Musliju danas su imali sastanak u Tirani sa vršiocem dužnosti za Evropu i spoljne poslove Gent Cakajem.\nPotpisan je i “Sporazum o stvaranju zajedničke izborne liste albanskih političkih subjekata za parlamentarne izbore u Republici Srbiji “.\nLista će se zvati Albanska demokratska alternativa – Ujedinjena dolina.\nStranke koje učestvuju na ovoj listi podržaće program koji će se rukovoditi nacionalnim principima i pitanjima, rečeno je danas.\nZajednička lista je napravljena da bi se obezbedila veća zastupljenost albanskih predstavnika u Skupštini Srbije.


Mačvan: Zasluženo u polufinalu | 34sad.com\nKošarkaška reprezentacija Srbije izborila je plasman u polufinale Eurobasketa u Turskoj, pošto je u četvrtfinalu savladala Italiju rezultatom 83:67 (18:17, 26:16, 15:15, 24:19).\nSrbija je posle početnog vođstva Italijana 5:0, preuzela vođstvo i sigurnom timskom igrom održala je prednost do kraja meča.\n"Vidite da je bila opravdana nervoza posle Mađara... Mislim da smo dominirali, izuzev tri-četiri uvodna minuta, mislim da smo 35-36 minuta odigrali jako kvalitetno, pogotovo u odbrani. Apsolutno smo zaslužili ulazak u polufinale", poručio je kapiten Srbije Milan Mačvan srpskim izveštačima u Istanbulu posle pobede.\nSrbija će u polufinalu, u petak od 20.30 sati, igrati protiv Rusije, od koje je u grupnoj fazi doživela jedini poraz na turniru,.\n"Imamo jedan dan da se spremimo za taj meč, 40 minuta nas deli od finala i budite sigurni da ćemo dati sve od sebe. Rusi su nas već jednom dobili u grupi, tako da nas očekuje jako teška utakmica. Ali nismo došli u polufinale da se predamo, mislim da ova ekipa može još više".\nBoban Marjanović odigrao je važnu ulogu u pobedi nad Italijom.\n"Ovo je bio meč u kome dobijaš ili ideš kući... Baš teška utakmica", rekao je centar Srbije.\nMarjanović kaže da će protiv Rusa morati da odigra drugačije nego protiv Italije, ali da Srbija dobro poznaje narednog rivala i zna kako mu se suprotstaviti.\n"Biće veoma težak meč protiv Rusije i mi u taj meč moramo da uđemo sa istim zaletom kao protiv Italije. Igrali smo već dva meča protiv njih, ako računamo i pripremnu utakmicu i odgovorićemo im", napomenuo je visoki košarkaš Srbije.\n"Imali smo mnogo problema, a onda se povredio i Branko Lazić pre četvrtfinale, pa nas je ostalo 11. To nas je dodatno skupilo i dalo nam snagu", rekao je Vladimir Lučić\nVladimir Lučić poručio je da nema mnogo vremena za slavlje.\n"Utakmica sa Rusijom dolazi brzo. To je odlična ekipa koja nas je pobedila i ima motiv da to uradi ponovo, a mi da im odgovorimo na poraz koji smo pretrpeli u grupi i odemo u finale", rekao je Lučić.\nOn je istakao timsku jačinu Srbije.\n"Posle svih problema koje smo imali ovog leta, povreda i otkaza, duh zajedništva i odbrana ostali su kao kvaliteti tima. To je snaga ove ekipe. Imamo lidere - Bobija na centru, Bogdana spolja, a mi ostali moramo pre svega da damo energiju i snagu u odbrani".\nPobednik meča Srbija - Rusija u finalu će igrati protiv boljeg iz prvog polufinala između Španije i Slovenije, koje je na programu večeras od 20.30 časova.\nVIDEO: Test 2018 Dodge Durango SRT\n“Hvala najvećem šmekeru i treneru u Evropi”


Holivudska trka za rimejk filma "Another Round" - BIGportal.ba\n30 Aprila, 2021 30 Aprila, 2021 0223\nNije dugo trebalo da Holivud “prisvoji” danski film “Another Round”, koji je nakon brojnih nagrada osvojio i ovogodišnjeg Oskara za najbolji strani film.\nPrava na novu verziju kupila je, kako izveštava Variety, upravo njegova producentska kuća “Appian Way”, a u borbi za otkup Dikaprio je pobedio Džejka Džilenhola i njegovu kompaniju “Nine Stories”.\n“Another Round” je, inače, u komentarima kritičara hvaljena drama-komedija o neobičnom eksperimentu četiri sredovečna profesora koji zbog privatne i profesionalne krize odlučuju da svaki dan piju ograničene količine alkohola kako bi bili srećniji i uspešniji.\nVinterberg je inače i sam u životu prošao tragediju, što je spomenuo u svom pobedničkom govoru na dodeli Oskara. Njegovu 19-godišnju ćerku pregazio je nepažljivi vozač, dok je koristio mobilni telefon, upravo u vreme kada je počelo snimanje filma “Another Round”.\n“Hteli smo da napravimo film koji slavi život, a na kraju je ispao spomenik njoj. Ona je deo ovog čuda i mislim da negde odozgo upravlja svime”, rekao je Vinterberg.


Unapređenje prava zaposlenih u predškolskim ustanovama • Poportal\nMinistar prosvete, nauke i tehnološkog razvoja u Vladi Republike Srbije Mladen Šarčević i predsednici reprezentativnih sindikata potpisali su danas Posebni kolektivni ugovor za zaposlene u ustanovama predškolskog vaspitanja i obrazovanja čiji osnivač je Republika Srbija, Autonomna pokrajina i jedinica lokalne samouprave.\nPomenuti dokument potpisali su predsednica Samostalnog sindikata predškolskog vaspitanja i obrazovanja Srbije Bosiljka Jovanović, predsednica Sindikata obrazovanja Srbije Valentina Ilić i predsednik Granskog sindikata prosvetnih radnika Srbije „Nezavisnost“ Tomislav Živanović.\nŠarčević je naveo da su potpisivanjem Posebnog kolektivnog ugovora regulisana i unapređena prava i status zaposlenih u predškolskim ustanovama.\nOvim posebnim kolektivnim ugovorom dogradili smo odredbe koje se odnose na rad zaposlenih u doba pandemije, regulisali i druga pitanja u vezi sa zaštitom zaposlenih, kao i uslovima rada sindikata, objasnio je ministar.\nJovanović je istakla važnost Posebnog kolektivnog ugovora i Aneksa prethodnog ugovora, uz napomenu da će zaposleni u predškolskim ustanovama dobiti nova prava, koja do sada, nezasluženo nisu imali.\nDobili smo više dana godišnjeg odmora, solidarna davanja, više plaćenog odsustva, pravo na jubilarnu nagradu i neka druga prava koja su do sada imali naši osnivači – jedinice lokalne samouprave, a zaposleni u predškolskim ustanova su neopravdano bili diskriminisani, precizirala je ona.\nIlić je ukazala na to da samo pre tri godine Posebni ugovor nije ni postojao, naglasivši da su današnjim potpisivanjem ovog dokumenta predškolske ustanove zaokružile svoju ulogu u obrazovnom sistemu zemlje.\nŽivanović je rekao da je mnogo toga urađeno u oblasti predškolskog obrazovanja, i dodao da je dobro to što su sada na centralnom nivou regulisana prava zaposlenih u predškolskim ustanovama jer su ona ranije bila različita od lokalne samouprave do lokalne samouprave.


Jednostavnije do viza za Novi Zeland - Avionom - avio karte, vizni režim, putovanje avionom, čekiranje, izgubljeni prtljag, lowcost\nBrojna srpska dijaspora na Novom Zelandu predstavlja značajan most saradnje i boljeg razumevanja dve zemlje istaknuto je u razgovoru ministra spoljnih poslova Republike Srbije Ivice Dačića i Mareja Mekalija, ministra spoljnih poslova Novog Zelanda. Najavljena pojednostavljena politika izdavanja viza građanima Srbije za Novi Zeland.\nMinistar Dačić izrazio je zadovoljstvo zbog posete ministra Mekalija, prve posle nekoliko decenija, i spremnost Srbije za unapređenje političkog dijaloga i saradnje, kao i jačanje sveukupnih bilateralnih odnosa. Ministar Dačić je podvukao da brojna srpska dijaspora na Novom Zelandu predstavlja značajan most saradnje i boljeg razumevanja dve zemlje. Ministar Mekali je saopštio da je Vlada Novog Zelanda donela odluku o tome da od 1. jula pojednostavi politiku za izdavanje viza građanima Srbije, što će olakšati njihova putovanja na Novi Zeland.\nMinistar Dačić je podsetio na to da je Srbija ukinula vize za građane Novog Zelanda pre više od decenije, i napomenuo da dve zemlje nemaju spornih i otvorenih pitanja.\nMinistar Mekali se u toku dana sastao sa predsednikom Srbije Tomislavom Nikolićem i premijerom Aleksandrom Vučićem. U razgovorima je ocenjeno da je bilateralna saradnja između dve zemlje dobra, ali da u oblasti ekonomije postoje mogućnosti za njeno unapređenje. Ministar Mekali je izrazio saučešće zbog katastrofalnih poplava koje su prošlog meseca zadesile Srbiju i rekao da je Novi Zeland već uplatio pomoć od 150 hiljada dolara Crvenom krstu Srbije. Premijer Vučić je uputio poziv predsedniku Vlade Novog Zelanda Džonu Keju da poseti Srbiju.\nPrvi potpredsednik Vlade je ukazao na to da je međusobna ekonomska razmena veoma mala i da iznosi 1,5 miliona dolara, zbog čega postoje mnogi zajednički interesi na tom planu u budućnosti.Ministar Mekali založio se za dalje unapređenje bilateralnih odnosa sa Srbijom, posebno u oblasti ekonomije, i podržao proces evrointegracija naše zemlje, kao deo procesa jačanja stabilnosti u regionu Zapadnog Balkana. Dačić i Mekali su postigli dogovor o tome da se unapredi nivo međusobnog političkog dijaloga, kao i da se češće razmenjuju posete državnika dveju zemalja.\nU razgovorima je istaknut obostrani interes za saradnju na obeležavanju 100. godišnjice početka Prvog svetskog rata, čemu obe zemlje pridaju izuzetan značaj. Razmenjena su i mišljenja o najvažnijim aktuelnim međunarodnim pitanjima i problemima i ukazano na potrebu i mogućnosti bolje saradnje na multilateralnom planu.\nDačić i Mekali su tokom sastanka najavili i imenovanje počasnih konzula u Srbiji, odnosno na Novom Zelandu.\nnovi zeland, viza


Bezbednost najveći problem građana na severu Kosova • RTK\nBezbednost najveći problem građana na severu Kosova\nNajveći problem građana na severu Kosova je bezbednost, a najveći bezbednosni rizik su međuetnički incidenti, pokazali su rezultati istaživanja organizacije Aktiv koja je od maja do avgusta ove godine sprovela anketu o važnim društveno-političkim temama. Briselski proces podržava 20 odsto ispitanika, dok 42 procenta smatra da se život Srba na severu pogoršao nakon dogovora Beograda i Prištine.\nTreće izdanje Analiza trendova: stavovi građana na severu Kosova je pokazala da Srbi kao svoj najveći problem vide bezbednost, dok su nezaposlenost i politička situacija na drugom, odnosno trećem mestu. Najveći bezbednosni rizici su međuetnički incidenti, politička nestabilnost i organizovani kriminal. Lazar Rakić iz Centra za alternativno rešavanje sporova kaže da koncept bezbednosti Srba sa severa treba podeliti na fizičku, institucionalnu i ekonomsku. Sinonim fizičke bezbednosti je most, institucionalne odnos Vlade Kosova prema Srbima, a ekonomske integracija srpskog u kosovski sistem, tvrdi Rakić.\n"Tu imamo recimo problem sa ličnim dokumentima, problem sa zapošljavanjem u javnom sektoru, imali smo tu poruku sa Rosu policijom prošle godine, problem prava na jezik, problem privatne svojine na Kosovu, slučaj zida gde smo imali akciju kosovske vlade koja je negirala kompetenciju lokalne samouprave i pokušavala da nametne rešenje sa centralnog nivoa", dodaje Rakić.\nKada je reč o poverenju građana u institucije, ono je na veoma niskom nivou, navodi se u ovom istraživanju. Ipak, Srbi na severu najviše veruju organima Republike Srbije, a najmanje Vladi Kosova.\n"Razlog za ovo je što se građani na severu Kosova nalaze u jednoj veoma nezgodnoj situaciji", ističe Jovana Radosavljević, izvršna direktorka Nove društvene inicijative. Dodaje da se Srbi nalaze između dve strane i na trenutke, a možda i stalno se osećaju kao da ne pripadaju ni tamo ni ovamo. "To je problem i vlade u Prištini i vlade u Beogradu zato što u predhodnom periodu nisu uspeli da se građani osećaju bolje, bezbednije i sigurnije i da imaju bolji utisak o životu i generalno perspektivi na severu Kosova", kaže Radosavljević.\nBriselski proces podržava 20 odsto ispitanika, dok 42 procenta smatra da se život Srba na severu pogoršao nakon dogovora Beograda i Prištine.\nOvo je jedan od većih negativnih trendova koji smo zabeležili. Takođe, ove godine 11 odsto ispitanika više nego prošle smatra da Briselski sporazum nije unapredio prava i slobode srpskog naroda na Kosovu. Razlog za ovakvu promenu leži u činjenici da oni delovi sporazuma koji su označeni kao prioritetni kakva je bila Zajednica srpskih opština nisu implementirani", naglašava Milica Andrić iz NVO Aktiv.\nU delu istraživanja o Zajednici srpskih opština, 40 odsto ispitanika smatra da će ZSO biti formirana do kraja godine, trećina je imala odričan odgovor, dok tek 13 procenata anketiranih očekuje poboljšanje života Srba po njenom formiranju.\nKomentarišući rezultate istraživanja koje se odnosi na mlade na severu Kosova, Stefan Veljković iz Omladinsko edukativnog kluba Sinergija kaže da oni pokazuju jednu neizvesnost.\n"Ja mogu iz svog sedmogodišnjeg iskustva kao omladinski radnik da vam kažem da sedam od deset madih ljudi sa kojima pričam, žele da napuste sever Kosova u najkraćem mogućem periodu jer ne vide perspektivu, što je izuzetno problematično", tvrdi Veljković.\nPreko 90 odsto anketiranih smatra da se stvari na Kosovu ne odvijaju u dobrom smeru, dok svaki drugi navodi da će život Srba na Kosovu za tri godine biti lošiji nego danas i da u narednih pet godina ne vidi sebe na Kosovu. Negativan stav prema Evropskoj uniji ima 60 odsto ispitanika, čak 77 procenata građana smatra da je zvanični Brisel u procesu dijaloga na strani Prištine. Najvažniji partner u ostvarenju interesa kosovskih Srba je Rusija, navodi 65 odsto ispitanika. Ulazak Kosova u EU podržava oko 10 odsto anketiranih građana, dok je svaki četvrti saglasan sa učeščem Srba u institucijama Kosova. Istraživanje je obavljeno od maja do avgusta u četiri opštine na severu, a pored građana obuhvatilo je i intervjue sa političkim predstavnicima Srba i analitičarima.


Studenti uzalud tražili fakultet Nebojše Stefanovića, a od Megatrenda da objavi diplomu i ocene | Novinska agencija Beta\nDRUšTVO | 11.07.2019 15:00 > 11.07 15:11\nStudenti uzalud tražili fakultet Nebojše Stefanovića, a od Megatrenda da objavi diplomu i ocene\nStudenti "Jedan od pet miliona" danas su u Centru Sava pokušali da nadju fakultet koji je završio ministar unutrašnjih poslova Nebojše Stefanović u okviru "Univerziteta Megatrend International" i saopštili da su im rekli da tamo nema tog fakulteta, kao ni dekana ili profesora. Miodrag Simović, iz protestnog pokreta "Jedan od pet miliona", rekao je novinarima da je Stefanović kazao ranije da je predavanja slušao u Centru Sava i pozvao ga da jasno podnese sve dokaze o tome gde je slušao predavanja i koji je fakultet završio.\n"U suprotnom ćemo smatrati da se ovde radi o klasičnoj obmani", rekao je Simović i dodao da će upravo zbog slučaja diplome ministra Stefanovića, naredna protestna povorka "Jedan od pet miliona" u subotu u Beogradu ići do Rektorata Beogradskog univerziteta.\nOn je rekao da je Studentski trg, gde je Rektorat, danas ugrožen zbog početka pravnih priprema za raskopavanje što ne predstavlja samo uništavanje jednog od bitnih simbola Beograda, već i uništavanje simbola visokog obrazovanja u Srbiji.\nStudentkinja iz pokreta "Jedan od pet miliona", Valentina Reković, pozvala je Univerzitet Megatrend da dostavi transkript ocena ministra Stefanovića i da objavi njegovu diplomu.\n"Ministarstvo prosvete je kao krovni organ visokog obrazovanja u Srbiji dužno da reaguje.., dakle da zaštiti i odbrani čitavu akademsku zajednicu u Srbiji i ljude koji su pošteno stekli diplome na privatnim i na državnim univerzitetima", rekla je Reković.\nOna je navela da ukoliko Univerzitet Megatrend ne dostavi traženu informaciju, oni će uputiti zahtev Kancelariji poverenika za informacije od javnog značaja.\n"Mi ćemo se koristiti svim pravnim mehanizmima jer je ta informacija važna za javnost i gradjane Srbije da znaju da li je njihov državni funkcioner završio fakultet ili nije", rekla je Reković i dodala da je bitno to da li je neko "kupio ili falsifikovao diplomu".\nOna je navela da je Savez za Srbiju izneo "jasne dokaze o tome da taj fakultet nije ni fakultet već jedna fantomska kompanija Univerziteta Megatrend" i da su oni upravo zbog toga danas proveravali da li taj fakultet postoji u Centru Sava.\n"Ja duboko verujem da bi ministar Stefanović, da jeste završio fakultet, te ocene već pokazao", rekla je Reković i dodala da on to nije uradio već deset dana.\nOna je kazala da su svi zahtevi izneti tokom svih protesta "Jedan od pet miliona" sredstvo da se dopre do javnosti.\n"Protesti će se nastaviti", poručila je Reković i dodala da se nada da će se vlast "okrenuti" nekom od tih zahteva.


Srbija da se pozove na princip vlasništva, da bude mudra | Vestinet.rs\nPočetna TEMA DANA\tSrbija da se pozove na princip vlasništva, da bude mudra\nNеvеn Cvеtićаnin (Fоtо Dаrkо Ćirkоv)\nOdluka privremenih organa Kosova o konfiskaciji Trepče izazov je koji će pokazati budući tok Briselskog dijaloga, a Srbija bi trebalo da se pozove na princip vlasništva, koji je jedan od temeljnih principa EU, izjavio je danas Neven Cvetićanin iz Instituta društvenih nauka.\n„Princip uopšte vlasništva, privatnog, državnog, jedan je od temeljnih principa EU kao takve”, rekao je Cvetićanin Tanjugu i dodao da u svakom slučaju smatra da argumentacija koju će izneti srpska strana mora biti takva da je razumeju diplomatski centri uključeni u Briselski dijalog.\n„Naša argumentacija mora biti racionalna i da počiva na principima koje koristi EU i moramo da probamo da problem izolujemo da na neki način ne damo mogućnost da državni interes bude oštećen na drastičan način, jer bi to imalo dugoročne posledice”, rekao je Cvetićanin.\nDakle, smatra Cvetićanin, Srbija sada mora da ima „scenarija A, B i C” i mora da toj stvari priđe vrlo trezveno, jer, kako je rekao, bilo kakva uzbuđenost neće pomoći sada, kao što nije pomogla ni u prošlosti.\n„Treba nam precizna analitika, aktiviranje svih diplomatskih mreža i pokušaj da se u situaciji, koja nije nimalo jednostavna po Srbiju, postavimo tako da iz nje izvučemo optimum”, rekao je Cvetićanin.\nKako je istakao, ovo svakako pokazuje da je dijalog u Briselu zapao u određene probleme, da je pitanje Trepče zapravo sastavni deo tog dijaloga i u tom smislu može da se kaže da je ovo određen izazov, koji će pokazati u kojem pravcu će se dalje odvijati briselski pregovori.\n„Biće potrebno dosta veštine da se prođe uskim putem koji bi održao komunikaciju između Srbije i evropskih institucija, ovo nije jednostavna situacija i veoma je uzak manevarski prostor”, primetio je Cvetićanin.\nOn podseća na Bizmarkovu definiciju po kojoj je diplomatija veština mogućeg, te poručuje da je sada pred tim izazovom država dovedena u poziciju da pokaže šta zna, šta može, kakvim ljudima raspolaže i kako da se ovaj problem na kraju reši.\n„Možda bi najbolje bilo da se ovaj problem izoluje kao takav iz korpusa drugih pitanja i ukoliko ne može trenutno da se reši, da se nađe neka formulacija kako bi sve strane bile zadovoljene, odnosno kako bi se izašlo iz ćorsokaka koji preti čitavom procesu u Briselu”, rekao je Cvetićanin.\nKako primećuje, „u svetu u kom živimo pravda je kategorija proporcionalna snazi i veštini”, odnosno, traženje apstraktne pravde danas u svetu veoma je teško.\n„Država mora da pokaže veštinu, a stepen pravde koji dobijemo, biće proporcionalan veštini koju ćemo pokazati u ovom procesu dijaloga”, smatra Cvetićanin.\nOn takođe očekuje da će Srbija svakako dobijati „diplomatske formulacije” iz EU i evropskih institucija, ali preporučuje da treba da sa ljudima koji učestvuju u tom procesu „pokušamo da oblikujemo formulacije koje neće biti drastično štetne za državu i koje će na neki način uspeti da očuvaju strateško usmerenje države ka Evropi i EU”.


Vesti :: Besplatno lečenje za trudnice, porodilje i decu\nTrudnice, porodilje i deca do 18 godina od ponedeljka će imati kompletnu zdravstvenu zaštitu, bez obzira da li su njima ili njihovim porodicama redovno uplaćivani doprinosi za zdravstveno osiguranje. U zdravstveni sistem trebalo bi da se vrate savetovališta za dijabetes. U planu je i uključivanje privatnika u lečenje pacijenata o trošku države, kao i podizanje lekova na recept u svim apotekama.\nOvo je u sredu na skupštinskom Odboru za zdravlje i porodicu rekla ministarka zdravlja Slavica Đukić Dejanović. Ona je, praveći presek stanja koje je zatekla, rekla da situacija u zdravstvu nije ni bolja, a ni lošija nego u drugim segmentima društva.\n- Neophodno je striktnije poštovanje zakonskih odredaba u pogledu ingerencija tri institucije - Instituta za javno zdravlje Srbije ”Batut”, Republičkog fonda za zdravstveno osiguranje i Ministarstva zdravlja - naglasila je Đukić Dejanović.\n- Mislim da se sistem negde zaljuljao i da su te institucije malo pomešale nadležnosti. Centri moći se uvek premeštaju tamo gde su pare. ”Batut” treba da se bavi kreiranjem zdravstvene politike i potreba zdravstva, za koju je odovorno Ministarstvo, a Fond je banka koja treba da realizuje te programe.\nI zaštitnika prava pacijenta uskoro očekuje ”reforma”. U Ministarstvo zdravlja dnevno stigne 1.000 osnovanih primedbi na rad i nepravilnosti u zdravstvenim ustanovama.\n» Regulisano osiguranje za trudnice\n4. Oktobar 2012. Vesti 0 1804\ntrudnice porodilje vesti lecenje besplatno decu zastitu osiguranje zdravstvenu zdravlja godina deca ponedeljka imati kompletnu\nNovac direktno trudnicama, a ne firmama \nTri reči: kompletnu zdravstvenu zastitu, imati kompletnu zdravstvenu, vesti besplatno lecenje, decu vesti besplatno\nDve reči: trudnice porodilje, besplatno lecenje, zdravstvenu zastitu, imati kompletnu, kompletnu zdravstvenu\nJedna reč: trudnice, porodilje, vesti, lecenje, besplatno, decu, zastitu, osiguranje, zdravstvenu, zdravlja, godina, deca, ponedeljka, imati, kompletnu


Zaječarski rukometaši pobedili, Negotinci izgubili u utakmicama prethodnog kola | TIMOK PRESS\nNaslovna Sport Rukomet Zaječarski rukometaši pobedili, Negotinci izgubili u utakmicama prethodnog kola\nU 9. kolu Super B lige „Istok-Zapad“ rukometaši negotinskog „Hajduk Veljka“ izgubili su od leskovačke „Dubočice 54“ rezultatom 30:38 (10:19).\nU narednom kolu, negotinski rukometaši dočekuju ekipu „Pobednika“ iz Prijepolja. Utakmica je planirana za subotu 1. decembar 2018.\nU 8. kolu Prve lige „Istok“ rukometaši „Zaječara“ savladali su ekipu „Rtnja“ rezultatom 32:21, a ORK „Bor“ izgubio je od „Aleksinca“ 28:31.\nU sledećem kolu, zaječarski rukometaši dočekuju „Radnički“ iz Ćuprje, dok borski igrači dočekuju ekipu „Rtnja“. Utakmice su zakazane za subotu 1. decembar.\n10. kolo Super lige rukometnog takmičenja za žene nastavlja se februara 2019. godine kada će zaječarske rukometašice igrati sa niškom „Naisom“, a borske rukometašice dočekaće „Bekament BB“ iz Aranđelovca. Utakmice su planirane za 3. februar 2019.\nRukometašice „Zaječara“ trenutno zauzimaju 4. mesto na tabeli Super lige sa osvojenih 11 bodova, dok „Bor RTB“ se nalazi na 9. poziciji sa osvojenih 2 boda.\nU 8. kolu Prve lige grupe „Istok“, rukometašice „Bora RTB 2“ pobedile su „Jagodinu 2“ rezultatom 20:18, „Hajduk Veljko“ izgubio je od „Naise 2“ 15:20, dok su rukometašice „Đerdapa“ i „Rtnja“ igrale nerešeno 26:26.\nU narednom kolu, rukometašice „Rtnja“ dočekuju „Naisu 2“, „Hajduk Veljko“ dočekuje ekipu „Žitorađa“, dok će borske rukometašice gostovati „Dubočici“ u Leskovcu, a kladovske rukometašice sastaće se sa ekipom „Radničkog“ iz Svilajnca. Utakmice su predviđene za subotu 1. decembar 2018.\nPrethodni tekstUhapšeni advokati, policijski službenici, medicinski tehničari iz Niša, Zaječara i Boljevca zbog mita!\nSledeći tekstZaječarski odbojkaši pobedili u prethodnoj utakmici\nRukometašice Zaječara remijem okončale sezonu i ispale iz Superlige\nPeti poraz za rukometašice Zaječara na startu Superlige\nUčenici OŠ „Đura Jakšić“ iz Zaječara osvojili 7. mesto na Državnom prvenstvu osnovnih škola u rukometu


Faktor | Nova rješenja za zavode Pazarić, Bakovići, Drin, Ljubuški i Sarajevo\nVlada Federacije Bosne i Hercegoine usvojila je danas Prijedlog zakona o ustanovama socijalne zaštite u Federaciji BiH.\nVEZANI TEKST - Radnici Zavoda u Pazariću: Trpimo mobing, direktor Suljagić nas ucjenjuje, prijeti otkazima i hapšenjima\nZakonom se uređuje funkcionisanje pet javnih ustanova koje imaju status pravnog lica - Drin, Bakovići, Pazarić, Ljubuški i Sarajevo - a koje su pravni sljedbenici ranijih zavoda čiji je osnivač Parlament FBiH.\n- Cilj je da se uspostavi kvalitetan pravni okvir za transformaciju oblika zbrinjavanja socijalno osjetljivih kategorija u ustanovama socijalne zaštite. Također, želimo otkloniti većinu uočenih problema u vezi uspostave i provedbe minimalnih standarda stručnog rada, te da se ispune nužni infrastrukturni preduslovi od strane ovih ustanova za kvalitetno pružanje usluga. Cilj je i značajna profesionalizacija upravljačkih, nadzornih i rukovodnih pozicija - kaže ministar rada i socijalne politike FBiH Vesko Drljača.\nVEZANI TEKST - Pri Zavodu Drin 120 štićenika živi u uvjetima nedostojnim čovjeka, čeka se Ministarstvo rada FBiH\nPrema rješenjima u usvojenom Prijedlogu zakona, ustanove i njihovi uposlenici su dužni postupati prema korisnicima usluga u skladu s međunarodnim standardima, po načelu humanizma i poštivanja osnovnih ljudskih prava i sloboda, dužni su informisati ih i uključiti ih u proces odlučivanja shodno njihovim mogućnostima.\nVEZANI TEKST - Evo ko sjedi u upravnim i nadzornim odborima zavoda Drin, Bakovići, Hum i Ljubuški\n- Upravni odbor imat će pet članova, po jedan član bi se imenovao iz reda stručnih uposlenika ustanove i iz reda zakonskih zastupnika korisnika usluga ustanove, dok se tri člana imenuju iz reda stručnih osoba iz oblasti i zvanja utvrđenih posebnim kriterijima za imenovanje u upravni odbor ovih ustanova. Imenovaće se i jedan zajednički nadzorni odbor koji će vršiti nadzor nad financijskim poslovanjem svih pet ustanova - pojašnjava ministar Drljača.\nNaknade članovima upravnog odbora i zajedničkog nadzornog odbora će se finansirati iz Budžeta Federacije BiH, čime će se rasteretiti budžet ustanova. Ranije imenovani članovi upravnog i nadzornog odbora nastaviće svoje funkcije do imenovanja novih članova nadzornog i upravnog odbora, a najkasnije do šest mjeseci od dana stupanja zakona na snagu, saopćeno je iz Federalnog ministarstva rada i socijalne politike FBiH, prenosi Ured Vlade FBiH za odnose s javnošću.\nVlada FBiHVesko DrljačaZavod u Pazariću


Red Bull u saradnji sa Riotom organizuje još jedan Red Bull Player One turnir - RUR Esports\nHome - .games - League of Legends - Red Bull u saradnji sa Riotom organizuje još jedan Red Bull Player One turnir\nBy Nepenthe 24/03/2019\nKao sponzor evropskog League of Legends šampionata, Red Bull će u saradnji sa Riot Games-om organizovati Red Bull Player One 2019, internacionalni jedan na jedan LoL turnir, koji je pretežno namenjen amamterskim igračima.\nSa početkom u aprilu, na turniru će pravo učešća imati 25 različitih zemalja sveta. Pobednici nacionalnog finala dobiće plaćen put i boravak u Brazilu, gde će imati priliku da treniraju s aprofesionalcima u Red Bull Player One butkampu. Turnir će se organizovati u mnogim zemljama Evrope, kao što su: Italija, Švedska, Španija i naravno, ono što nas najviše zanima, Srbija. Finale će se igrati u decembru u Sao Paulu, gde še si igrači nadmetati za titulu šampiona.\nUz Blind pik draft mod, turnir je u okviru standardnih 1 na 1 pravila: prvi igrač koji sakupi 100 kripova, sruši kulu ili uzme prvi kil, dobija meč. Kako bi se takmičili na ovogidšnjem Red Bull Player One turniru, igrači moraju imati najmanje 16 godina, i ne smeju biti učesnici LCS, LEC, LCK ili LPL lige. Takođe, mogu se takmičiti samo u jednom nacionalnom kvalifikacionom turniru.\nDodatne informacije oko registracije, biće dostupne uskoro.


Infektivna klinika u Beogradu (Foto: REUTERS/Marko Djurica)\nU Srbiji je u protekla 24 sata od koronavirusa preminulo još petoro ljudi, pokazuju zvanični podaci sa sajta covid19.rs. Ukupno je 311 umrlih i više od 16 hiljada zaraženih, pošto je u proteklom danu registrovano još 302 slučaja zaraze.\nBroj pacijenata na respiratoru je 81, što je malo manje nego prethodnih dana, dok je broj aktivnih slučajeva 2.553, pokazuju zvanični podaci.\nU Novom Pazaru su u proteklom danu od koronavirusa umrle dve osobe, saopštio je koordinator Opšte bolnice Mirsad Đerlek, prenosi N1. On je kazao i da je na lečenju 238 pacijenata.\nMinistar trgovine Rasim Ljajić rekao je da je u Opštoj bolnici u Novom Pazaru od aprila do 2. jula preminulo 46 osoba. On je za TV PRVA rekao da "politička borba treba da se ostavi po strani i da se ne odmaže širenjem lažnih vesti".\nMinistar trgovine je prokomentarisao to što se iz Novog Pazara podaci o broju umrlih saopštavaju na dnevnom nivou i rekao da "ne shvata šta bi bili motivi za to", te da nema razloga da se skriva broj preminulih.\nGrčka će od ponedeljka u šest ujutru zatvoriti granice za državljane Srbije, potvrdio je za N1 ministar trgovine Rasim Ljajić.\nKako se navodi, ova odluka Grčke doneta je zbog epidemiološke situacije u Srbiji i velikog broja ljudi iz Srbije koji su testirani u Grčkoj i pozitivni su na koronavirus.\nDirektor asocijacije turističkih agencije JUTA Aleksandar Seničić rekao je da će oni građani koji su već na letovanju u Grčkoj moći da ostanu tamo do kraja aranžmana, prenosi Fonet.\n"Ugostitelji u Beogradu uglavom poštuju zabranu rada"\nU glavnom gradu je na snazi vanredna situacija i mere koje je donela Vlada Srbije kojima se zabranjuje rad ugostiteljskih objekata od 23 sata do 6 ujutru, kažnjava nenošenje maski.\nOve mere su će biti na snazi u Beogradu do 18. jula.\nZamenik gradonačelnika Beograda Goran Vesić izjavio je da je 10 hiljada objekata u Beogradu poštovalo mere, a da samo u dva bara to nije bio slučaj i da su protiv njihovih vlasnika napisane prijave.\nOn je, kako prenosi Beoinfo, najavio da od ponedeljka počinje kontrola nošenja maske u zatvorenom prostoru i gradskom prevozu i da će to kontrolisati sanitarna inspekcija Minsitarstva zdravlja.\nDirektor bolnice u Zemunu, koja je privremeno kovid bolnica, Dragoš Stojanović rekao je za RTS da je u toj ustanovi do nedelje ujutru obavljeno 195 pregleda, i da je reč uglavnom o mlađim pacijentima.\nOn je zato apelovao na građane da "izbegavaju restorane, splavove i kafane jer je veliko opterećenje na zdravstveni sistem".\nJoš 11 umrlih od koronavirusa u Srbiji


Srpski filantropski forum dobitnik priznanja Kolarčeve zadužbine - Javni servis\nU nedelju 14. novembra održana je svečanost povodom 143 godine rada Kolarčeve zadužbine na kojoj su uručene plakete Odbora Zadužbine za izuzetan doprinos programskoj delatnosti i Godišnja nagrada Galerije za najbolju samostalnu izložbu u sezoni 2020/2021.\nDobitnici plaketa su novinarka lista “Politika” Biljana Lijeskić, Srpski filantropski forum i prof. dr Miloš Arsenijević, filozof, profesor Univerziteta u Beogradu, dok je mr Ivana Smiljanić dobitnica Godišnje nagrade Galerije za najbolju samostalnu izložbu u sezoni 2020/2021.\nU muzičkom delu programa nastupila je Najuspešniji mladi umetnik u 2020. godini po izboru Udruženja muzičkih umetnika Srbije – Ana Torbica, barokna viola i sopran, uz ansambl New Trinity Baroque.\nU obrazloženju Odbora se između ostalog navode uspesi Srpskog filantropskog foruma, Nacionalni dan davanja koji je ustanovljen 2018. godine na incijativu Srpskog filantropskog foruma i Koalicije za dobročinstvo i koji se od tada obeležava svakog 9. oktobra, na dan rođenja Mihajla Pupina, velikog srpskog naučnika i filantropa, kao i reakcije na krizu izazvanu pandemijom gde je od marta 2020. godine prikupljeno blizu 200 miliona dinara u novcu i preko 10 miliona dinara u robi za podršku zdravstvenom sistemu Republike Srbije, što je oko 10% od ukupne donirane sume tokom pandemije.\nAktivnosti Srpskog filantropskog foruma podstakle su inicijative Kolarca da razvijamo mreže saradnika sa kojima negujemo vrednosti zadužbinarstva kroz ono što je vrednost ove institucije u kontinuiranom i doslednom sprovođenju volje osnivača.\nDa istrajemo u nameri da cenimo i afirmišemo vrednosti davanja i darivanja kao civilizacijske tekovine koje podrazumevaju razvijanje humanosti, empatije i odgovornosti za sve kojima je pomoć potrebna. U podsticanju šire zajednice da je ulaganje i davanje i za kulturu i umetnost važna za razvoj humanijeg i naprednijeg društva, navodi se u obrazloženju.\nIdeja dobročinstva i davanja okuplja zajednicu koja ima viziju i veruje u bolje i humanije društvo.